Norge brant - i tysk fornøyelsespark

Tusenvis av besøkende måtte evakuere da det brøt ut brann i den store fornøyelsesparken Europa-Park i den tyske byen Rust lørdag. Ifølge parkens administrerende direktør er Norge totalt ødelagt.

Oppdatert 27. mai 2018

Artikkelen er over to år gammel

Europa-park er en av Europas mest populære fornøyelsesparker, kun slått av Disneyland i Paris. Parken ligger i Rust i Tyskland er delt opp i tema fra forskjellige land, og brannen skal ha startet i den nederlandske delen.

Ifølge den nederlandske avisen Algemeen Dagblad hadde parken rundt 25 000 besøkende i dag. Hele parken ble evakuert etter brannen brøt ut.

les også Tre barn kastet av karusell i fart

Ifølge den samme avisen startet brannen på et lager. Den skal så ha spredt seg videre til den Skandinaviske delen.

– Parken er nå helt tømt for folk, opplyste en polititalsmann senere på lørdagen. Det er ikke kommet meldinger om personskader, ifølge NTB.

Brannen førte til kraftig røykutvikling. Det lokale brannvesenet opplyser ved 22-tiden lørdag at brannen var under kontroll. Årsaken til brannen er ennå ikke kjent.

Parkens administrerende direktør, Michael Mack, skriver på Twitter at det er en trist dag for parken.

Norge er foreløpig det eneste landet som er fullstendig ødelagt, i tillegg til vannattraksjonen «Pirates in Batavia».

Lørdag kveld melder politiet at brannen er under kontroll siden klokken 21:00. Det er fortsatt ikke er meldt om personskader.

Publisert: 26.05.18 kl. 22:47 Oppdatert: 27.05.18 kl. 09:24

Mer om Fornøyelsespark Brann Norge